[Video] Oerangoetang skaterlag vir kulkunstoertjie‘n Skermskoot uit die video. Die video wat glo by die Barcelona-dieretuin in Spanje geneem is, wys hoe ŉ man ŉ orangoetang met ŉ kulkunstoertjie vermaak. Hy wys die orangoetang hoe hy ŉ kastaiing in ŉ polistireenkoppie sit en met ŉ deksel bedek. Die man skud die koppie ŉ paar keer rond voordat hy die deksel oplig en die oerangoetang wys dat die kastaiing verdwyn het. Die oerangoetang staar vir ŉ oomblik verbaas na die leë koppie voor hy sy kop agteroor gooi en skater van die lag. Die Daily Mail het verskeie kenners genader om vas te stel of diere wel ŉ sin vir humor kan hê. Die nuusagentskap berig gedeelde reaksie tot aangename teenstrydighede, vriendskap en pret is nie slegs tot mense beperk nie, maar kan by ŉ verskeidenheid van spesies waargeneem word.